Două masterande ale Facultății de Litere din cadrul Universității „Ovidius” din Constanța, **Ioana Alina Costea** (Studii de Românistică, anul I) și **Raluca Daniela Ghergic** (Studii de Românistică, anul al II-lea), au obținut premiul II și, respectiv, premiul III la prestigiosul **Colocviu Național Universitar de Literatură Română Contemporană**, ediția a XV-a, desfășurat la Universitatea *Transilvania* Brașov, în zilele de 10 și 11 mai.

Colocviul a reunit studenți, profesori și cercetători din importante centre universitare. Cele două masterande au fost îndrumate de prof. univ. dr. Lăcrămioara Berechet, conf.univ. dr. Alina Buzatu și prof. univ. dr. Angelo Mitchievici, cadre didactice ale Departamentului de Filologie română, limbi clasice și balcanice.